На 23.06.2026г се извърши проверка "АЕЦ Козлодуй” ЕАД, гр. Козлодуй - висок рисков потенциал. 
             Проверката е във връзка с изпълнение на Заповед №177/18.02.2026г. на министъра на околната среда и водите или оправомощено от него длъжностно лице за утвърждаване на Годишни планове за контролна дейност за 2026г. на комисиите по чл. 157а, ал. 2 от ЗООС и Заповед № 13/05.01.2026г., изменена със Заповед №14/10.02.2026г. на директора на РИОСВ-Враца за създаване на комисиите за извършване на съвместни проверки на операторите на ПСНРП/ПСВРП в съответствие с чл. 103, ал. 2 от ЗООС за 2026г.
[bookmark: _GoBack]За производствената дейност на "АЕЦ Козлодуй” ЕАД има изготвен авариен план, разработен на основание националната законодателна уредба, регламентираща безопасното използване на ядрената енергия, аварийното планиране и аварийната готовност, безопасността на ядрените централи, основните норми на радиационна защита, препоръките на международната агенция по атомна енергия в областта на аварийното планиране, както и международните конвенции за ядрена безопасност, по които Р.България  участва. 
От направената проверката се констатира, че операторът спазва експлоатационните изисквания за безопасност на съоръженията в предприятието. Констатираните факти и обстоятелства във връзка с аварийната безопасност на предприятието отговарят на нормативните изисквания за пожарна и аварийна безопасност. 

